
Reciprok altruizmus, avagy megéri-e önzetlennek lenni

Nemecsek Ernő „lúzer”, erről olvastam egy cikket az interneten, melynek szerzője a házi olvasmányok által mért hatást tárgyalta a fiatal olvasókra. Felvetődött bennem a kérdés, vajon a mai modern társadalomban megállná-e még a helyét az a fajta nemes lelkűség, amit a szőke kisfiú képvisel, továbbá hogy a fiatalok szociális kapcsolataiban inkább az önzőség vagy az önzetlenség a dominánsabb?
Az evolúció során azok a csoportok tudtak tovább fennmaradni, akik együttműködtek. Az altruizmus egyedek közötti interakció, mely során egy egyed akár saját kárára is, de segíti egy másik fajtársát. Ennek egyik típusa a reciprok altruizmus, mely alappillére volt kutatásomnak. Itt a kooperáló úgy segíti társát, annak életben maradását, jóllétét, hogy nem vár azonnali ellenszolgáltatást, viszonzást.
Kutatási munkám egy általam összeállított zárt típusú kérdőíves felmérés, mely három vizsgálati szakaszra különíthető el. Ebben Nemecsek Ernő történetét és a mindennapokban előforduló helyzetek, amit tanulmányoztam. E szituációkat egy játékelméleti modellbe a fogolydilemmába építettem bele. A válaszadási lehetőségek a mátrixnak megfelelően lettek alakítva, mely segítségével tudtam későbbi következtetéseket levonni. Ennek a modellnek a stratégiája a társak közötti kooperáláson alapszik, amelyhez szükséges a másikban való bizalom.
Vizsgált korcsoport az általános iskola felsős osztályától a felsőoktatásban résztvevő diákokig terjedt. A felmérés kétszeri megismétlése alatt új szempontként bevezetve arra voltam kíváncsi, vajon a pillanatnyi haszon/kár mennyire befolyásolja a kitöltők válaszát. A harmadik vizsgálat során a felmérést, kiterjesztettem az egyetemi hallgatók körébe. Náluk a hétköznapok, a szociális kapcsolatokon lett hangsúlyos. Délvidéki és magyarországi tanulók vettek részt felmérésemben. Az első két vizsgálati szakasz vajdaság iskoláit foglalja magába, majd a harmadik szakaszban terjedt ki a magyarországi diákokra.
Arra jutottam, hogy megkülönböztetünk „rövid” illetve „hosszú távú” önzést. Több eltérést találtam a nemenkénti és a generációs eredményeket tekintve, ezért magyarázatot szeretnék találni arra, hogy mi miatt lelhetők fel ezek a különbségek.
Jövőbeli tervem, hogy a meseterápia felhasználásával már fiatal iskolás korukban fejleszthető legyen a tanulók kooperálása, az empátiájuk és ezáltal a szocializációjuk az említett értékekkel erősödjön. Javuljanak a társadalmi viszonyaik, későbbi magatartásuk a minennapokban.



